Wehr  isch 1092 zum erschte Mol durch de Adalgötz vo Werrach erwähnt worre; es hät 1363 s Markträcht griegt. Bevor di vorderöstrychischi Herrschaft agfange hät, isch Wehr de Schönauer gßi, wo näbe de Burge Steinegg und Werrach di beide Schlösser baut hän, wo im Momänt s Roothus dinne isch. Vom em 13. Johrhundert bis 1805 hät Wehr zu Vorderöstrych ghört. E hochentwickelti Ysebroduktion hät's scho im Mittelalter gee; si isch bis ins 19. Johrhundert bedrybe worre. Grundlage defür ßin Holzkohle uss em Schwarzwald und Wasserchraft gßi; di letschti hät's im Wehradal gnüeg zur Verfiegig gha. Spöter hät sich au d'Tekschtilindustry agsydelt.